Avûkatanê endamê Komîsyonê Zîndanî yê Şaxê Şirnexî yê ÎHD’yî derheqê halê tepişteyanê Zîndanê Şirnexî de raporêk amade kerd. Rapor xo seperneno hayîdarîyanê tepişteyan. Rapor derheqê halê weşîye yê tepişteyan û hêrişo ke hemverê 20 tepişteyan de ameyo kerdene de yo ke ê hemverê tecrîdê serê Rayberê Şarê Kurdî Abdullah Ocalanî de grevê vêşanîye de yê. Rapor de ca dîyayo qalkerdişanê 9 tepişteyan zî.
Tespîtê ke goreyê qalkerdişanê tepişteyan rapor de ca girewtê wina yê:
*Ameyo dîyene tepişteyê ke kewtê grevê vêşanîye zaf kîlo kerda vînî, bi zehmetî rakewenê, dewqa înan şina, nebiz de problemê înan esto, virêjenê, roqiranê înan ra gonî yena û dorê çimê înan bîyo tarî.
*Roja ke grevê vêşanîye dest pêkerdo ra nata, ganî her roje hetê doktoran ra biameyêne kontrolkerdene, la kontrolê kilo, şekir, nebiz hetê xizmetkaranê weşîye û gardîyanan ra yenê kerdene.
*Tepişteyê cinîyî hetê personelanê zîndanî ra tim bi kamerayan yenê kontrolkerdene.
*Serê tepişteyan zaf yeno sehnayene, têgêrayîşê ke hemverê anorê merdimîye de yê yenê kerdene.
*Gama ke kewenê zîndan serê tepişteyan de ferz kenê ke xo bikerê viran û wina serê înan bisehnê.
*Tayê gardîyanî provakasyon kenê, wazenê qewimîyayîşî virazîyê û serê tepişteyanê sîyasîyan de zextan hîna bikerê vêşî.
*Waştişê vurayîşê koxuşan nênê qebûlkerdene, nêverdanê ke tepişteyê sîyasîyî bêrê şirawitene zîndananê bînan û wextê şirawitişê nêweşxaneyî de probleman vejenê.
*Xebatê ke çarçewaya xebatanê sosyalan de yê yenê astengkerdene.
Nameyê Tepişteyan:
Tepişteyê ke 16’ê Çele ra nata grevê vêşanîye de yê nê yê: Hakan Kutluk, Agît Bîrlîk û Osman Beytûr.
Êyê ke 31'ê Çele ra nata grevê vêşanîye de yê nê yê: Onder Poyraz, Salîh Kutluk û Hakan Petekkaya.
Êyê ke 1'ê Adare ra nata grevê vêşanîye de yê nê yê: A. Kerîm Sevînç, Îzzettîn Ormanli ,Mesûd Olmez, Abubekîr Neng, Mûsa Kulter, Halîl Kabak, Bahattîn Alkiş, Yilmaz Ugur, Mahsûn Guçlu, Serhat Sevîşoglu û Mehmet Alî Bayar.
Êyê ke 15'ê Adare ra nata kewtê grevê vêşanîye nê yê: Fatma Çetînkaya, Zeynep Mete û Rojda Topçû.
